WIIK ผนึก SCC ส่งมอบต้นแบบชุดบำบัดน้ำเสียชุมชน
WIIK ผนึก SCC ส่งมอบต้นแบบชุดบำบัดน้ำเสียชุมชน และต้นแบบทุ่นกักขยะลอยน้ำ ณ พื้นที่ชุมชนวัดหลักสี่ และแฟลตตำรวจทุ่งสองห้อง เขตหลักสี่ กรุงเทพมหานคร
13 ก.ค. 2563

นายวิบูลย์ แสงวิทยานนท์ ประธานเจ้าหน้าที่บริหาร บริษัท วิค จำกัด (มหาชน) หรือ WIIK ร่วมกับ บริษัท ปูนซิเมนต์ไทย จำกัด (มหาชน) หรือ SCC เข้าร่วมกิจกรรมส่งมอบต้นแบบชุดบำบัดน้ำเสียชุมชน และต้นแบบทุ่นกักขยะลอยน้ำ ภายใต้โครงการ “จิตอาสาสำรวจ ออกแบบ จัดหา และติดตั้งชุดกรองน้ำเสียในคลองเปรมประชากร” เพื่อเทิดพระเกียรติเนื่องในโอกาสวันเฉลิมพระชนมพรรษาพระบาทสมเด็จพระวชิรเกล้าเจ้าอยู่หัว รัชกาลที่ 10 ณ พื้นที่ชุมชนวัดหลักสี่ และแฟลตตำรวจทุ่งสองห้อง เขตหลักสี่ กรุงเทพมหานคร โดยมี นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานในพิธีฯ